 Jọshụa 7  Ụmụ Izrel wee mee omume ekwesịghị ntụkwasị obi nihe banyere ihe a ga-ebibi ebibi, nihi na Ekan nwa Kamaị, nwa Zabdaị, nwa Zira, nke ebo Juda, weere ụfọdụ nime ihe a ga-ebibi ebibi. Jehova wee weso ụmụ Izrel iwe dị ọkụ.Jọshụa wee si na Jeriko zipụ ndị ikom ka ha gaa E-aị, bụ nke dị nso na Bet-evin, nebe ọwụwa anyanwụ Betel, ọ sịrị ha: Gbagoonụ ledo ala ahụ. Ndị ikom ahụ wee gbagoo ma ledo E-aị.E mesịa, ha lọghachikwutere Jọshụa wee sị ya: Ka ndị agha niile ghara ịgbago. Ka ihe dị ka puku mmadụ abụọ ma ọ bụ puku mmadụ atọ gbagoo wee bibie E-aị. Emela ka mmadụ niile daa mbà site nịga ebe ahụ, nihi na ha dị mmadụ ole na ole.Ihe dị ka puku mmadụ atọ nime ndị agha ahụ wee gbagoo ebe ahụ, ma ha si nihu ndị E-aị gbaa ọsọ.Ndị E-aị wee gbuo ihe dị ka mmadụ iri atọ na isii nime ha, ha wee si nihu ọnụ ụzọ ámá chụrụ ha ruo Shebarim ma na-egbu ha ná mkpọda ugwu obodo ahụ. Nihi ya, obi malitere ịlọ ndị Izrel mmiri.Jọshụa wee dọwaa ákwà mgbokwasị ya ma gbuo ikpere nala, kpudo ihu nala nihu igbe Jehova ruo ná mgbede, ya na ndị okenye Izrel, ha wee na-awụkwasị ájá nisi ha.Jọshụa wee sị: Ewoo, Ọkaakaa Onyenwe anyị Jehova, gịnị mere i ji kpọfeta ndị a Jọdan, naanị ka i nyefee anyị naka ndị Amọraịt ka ha bibie anyị? A sị nnọọ na anyị kpebiri wee biri nofe Jọdan!Biko, Jehova, gịnị ka m ga-ekwu mgbe Izrel siworo nihu ndị iro ya gbaa ọsọ?Ndị Ke na ndị niile bi nala ahụ ga-anụ ya, ha ga-agbakwa anyị gburugburu wee bipụ aha anyị nụwa; gịnịkwa ka ị ga-eme maka aha ukwu gị?Jehova wee sị Jọshụa: Bilie! Gịnị mere i ji daa kpuo ihu gị nala?Izrel emehiewo, ha emebiwokwa ọgbụgba ndụ m nke m nyere ha niwu; ha ewerewokwa ụfọdụ nime ihe a ga-ebibi ebibi, ha ezuwo ohi ma kpuchie ya, tinyekwa ya narịa ha.Ụmụ Izrel agaghị enwe ike ibuso ndị iro ha agha. Ha ga-atụgharị si nihu ndị iro ha gbaa ọsọ, nihi na ha aghọwo ihe a ga-ebibi ebibi. Agaghị m anọnyere unu ọzọ ọ gwụla ma unu kpochapụrụ ihe a ga-ebibi ebibi nke dị netiti unu.Bilie! Doo ndị m nsọ, sịkwa ha, Doonụ onwe unu nsọ echi, nihi na nke a bụ ihe Jehova bụ Chineke Izrel kwuru: Izrel, ihe a ga-ebibi ebibi dị netiti unu. Ị gaghị enwe ike ibuso ndị iro gị agha ruo mgbe unu wepụrụ ihe a ga-ebibi ebibi netiti unu.Unu ga-apụtakwa nụtụtụ, nebo nebo, ọ ga-erukwa na ebo nke Jehova ga-ahọrọ ga-abịa nso, nezinụlọ nezinụlọ, ezinụlọ nke Jehova ga-ahọrọ ga-abịa nso, nụlọ nụlọ, ụlọ nke ọ bụla Jehova ga-ahọrọ ga-abịa nso, dimkpa ọ bụla notu notu.Ọ ga-erukwa na a ga-agba onye ọ bụla a họọrọ nke ji ihe ahụ a ga-ebibi ebibi ọkụ, ya na ndị niile bụ nke ya, nihi na o mebiwo ọgbụgba ndụ Jehova nakwa nihi na o mewo ihe nzuzu na-eweta ihere nIzrel.Jọshụa wee bilie nisi ụtụtụ ma mee ka Izrel bịa nso, nebo nebo, e wee họrọ ebo Juda.O wee mee ka ezinụlọ niile nke Juda bịa nso, o wee họrọ ezinụlọ ụmụ Zira, e mesịa, o mere ka ezinụlọ ụmụ Zira bịa nso, dimkpa ọ bụla notu notu, e wee họrọ Zabdaị.Nikpeazụ, o mere ka ezinụlọ ya bịa nso, dimkpa ọ bụla notu notu, e wee họrọ Ekan nwa Kamaị, nwa Zabdaị, nwa Zira, nke ebo Juda.Jọshụa wee sị Ekan: Nwa m, biko, nye Jehova Chineke Izrel otuto ma kwupụtara ya mmehie gị, biko, kọọrọ m, Gịnị ka i mere? Ezochirila m ya.Ekan wee zaa Jọshụa, sị: Nezie, mụ onwe m emehiewo Jehova bụ Chineke Izrel, lekwa lekwa ihe m mere.Mgbe m hụrụ uwe pụrụ iche, nke mara mma, bụ nke si Shaịna, netiti ihe nkwata ahụ, hụkwa narị shekel ọlaọcha abụọ na otu mkpirisi ọlaedo, nke ịdị arọ ya dị iri shekel ise, ha gụrụ m agụụ, m wee chịrị ha; ma, lee! e zoro ha nime ala netiti ụlọikwuu m, ego ahụ dịkwa nokpuru ya.Ozugbo ahụ, Jọshụa zipụrụ ndị ozi, ha wee gbara ọsọ gaa nụlọikwuu ahụ, ma, lee! e zoro ya nụlọikwuu ya, ego ahụ dịkwa nokpuru ya.Ha wee si netiti ụlọikwuu ahụ chịpụta ha wee chịtara ha Jọshụa na ụmụ Izrel niile ma wụsa ha nihu Jehova.Jọshụa na Izrel dum wee kpọrọ Ekan nwa Zira, chịrịkwa ọlaọcha ahụ na uwe ahụ pụrụ iche na mkpirisi ọlaedo ahụ, kpọrọkwa ụmụ ya ndị ikom na ụmụ ya ndị inyom, kpụrụkwa ehi ya na ịnyịnya ibu ya na ìgwè ewu na atụrụ ya, burukwa ụlọikwuu ya na ihe niile bụ nke ya, ha wee were ha bịarute na ndagwurugwu Ekọ.Jọshụa wee sị: Gịnị mere i ji wetara anyị nsogbu? Jehova ga-ewetara gị nsogbu taa. Izrel dum wee tụọ ya nkume, mesịakwa gbaa ha ọkụ. Ha wee tụọ ha nkume.Ha wee tụkọta nkume dị ukwuu nelu ya, ruo taa. Jehova wee kwụsị iwe ya dị ọkụ. Ọ bụ ya mere e ji akpọ ebe ahụ Ndagwurugwu Ekọ ruo taa. 